Vastatakse küsimustele, mis puudutavad eesti üldkeele kasutust:    Püütakse ka vastata terminiküsimustele (uute terminite loomine, terminivariantide valimine, terminirühmade korrastamine, terminitähendused jpm).  Vastuseta jäävad näiteks küsimused, mis puudutavad keeleõpet ja -poliitikat, sest nende probleemide vastamisel on pädevaimad haridus- ja teadusministeerium ja selle keeleinspektsioon. Et  keelenõuandjad on ettevalmistuselt eesti filoloogid, ei saa nad vastata kitsalt võõrkeelte kohta käivatele küsimustele.  Keeleekspertiisi puhul lähtub Eesti Keele Instituut põhimõttest, et eksperdiarvamust ei anta küsimustes, mis on kohtus arutlusel või tõenäoliselt võivad sinna jõuda, juhul kui küsijaks on üks vaidlev pool. Niisugusel juhul tehakse ekspertiisi vaid kohtu (või vaidluse suhtes neutraalse vahekohtu) esitatud küsimuste alusel.  Keelenõuanne on tasuta!  Keelenõu andmist toetati  riigieelarvest projekti "Keelehoole" kaudu alates 2004. aastast (2008.-2009. aastal "Eesti keele hoidmine ja arendamine"). Selle toel on arendatud avaliku keelehooldetegevuse jaoks andmekogusid, täiendatud teatmekogu jm.  Keelenõu antakse telefoni teel ja vastatakse kirjadele (sh meilidele) tasuta. Tasulised on kursused, keeleekspertiisid jm töömahukad ülesanded.  Keelenõuvakast saate vastuseid meile juba esitatud küsimustele.